Diari Oficial de la Generalitat Valenciana


Sumari del DOGV 9500, del 29-12-2022 (2022/12533)

RESOLUCIÓ de 26 de desembre de 2022, de la Presidencia del Consorci de Museus de la Comunitat Valenciana, per la qual es convoca el procés excepcional d'estabilització pel sistema de concurs de mèrits per a cobrir les places previstes en l'Acord de 18 de maig de 2022, del Consell General del Consorci de Museus de la Comunitat Valenciana, en execució de la Llei 20/2021, de 28 de desembre, de mesures urgents per a la reducción de la temporalitat en l'ocupació pública, i es fan públiques les bases que han de regir l'esmentat procés selectiu.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9500

Data del DOGV
:   29-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12488


Data del document
:   26-12-2022

Organisme emissor
:   Consorci de Museus de la Comunitat Valenciana

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 26 de desembre de 2022, de la Presidencia del Consorci de Museus de la Comunitat Valenciana, per la qual es convoca el procés excepcional d'estabilització pel sistema de concurs de mèrits per a cobrir les places previstes en l'Acord de 18 de maig de 2022, del Consell General del Consorci de Museus de la Comunitat Valenciana, en execució de la Llei 20/2021, de 28 de desembre, de mesures urgents per a la reducción de la temporalitat en l'ocupació pública, i es fan públiques les bases que han de regir l'esmentat procés selectiu. [2022/12684]  
El Consorci de Museus de la Comunitat Valenciana, CMCV, naix per Acord del Consell de 5 de març de 1996, format per la mateixa Generalitat juntament amb les diputacions provincials d'Alacant, Castelló i València i els ajuntaments de les tres capitals de les províncies, constituint-se com una entitat amb personalitat jurídica pròpia i independent de la de les seues administracions consorciades, amb plena capacitat jurídica i d'obrar per al compliment de les seues finalitats, entre els quals es troba l'impuls del coneixement i la difusió didàctica de l'art valencià, així com vertebrar l'oferta expositiva tenint en compte la necessitat de donar suport a l'art i els artistes actuals.  
Els llocs de treball que es convoquen corresponen l'oferta pública d'ocupació de l'exercici 2022 del Consorci de Museus de la Comunitat Valenciana, aprovada pel Consell General en la seua sessió de data 18 de maig de 2022 i publicada en el DOGV de 31 de maig de 2022.  
  
Aquesta resolució es dicta de conformitat amb el que es disposa en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, en l'article 55 de la Llei 4/2021, de 16 d'abril, de la Generalitat, de la funció pública valenciana, i Resolució de 16 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, com també als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat.  
  
La present convocatòria ha sigut negociada amb la representació dels treballadors del Consorci de Museus de la Comunitat Valenciana els dies 19.10.2022, 02.12.2022 i el dia 19.12.2022, havent aconseguit acord.  
La competència per a la convocatòria de processos de selecció de personal no és atribuïda expressament en els seus Estatuts a cap òrgan del Consorci. No obstant això, l'article 9.d d'aquests estatuts, atribueix al president, com a representant legal del consorci, exercir totes les altres funcions que no siguen atribuïdes pels Estatuts a un altre òrgan.  
Per tot això, de conformitat amb el que es disposa en la normativa anteriorment citada i amb l'article 9 de l'Acord del Consell de 5 de març de 1996, pel qual s'aproven els seus Estatuts, resolc:  
  
Primer  
Convocar el procés selectiu per a cobrir pel sistema de concurs de mèrits les places indicades en l'annex I, corresponents a l'oferta pública d'ocupació del Consorci de Museus de la Generalitat Valenciana per al 2022 (DOGV 9351, 31.05.2022).  
  
Segon  
Es delega en la Gerència del Consorci de Museus de la Comunitat Valenciana la competència per a dictar les resolucions derivades del procediment de selecció que es convoca mitjançant la present resolució, i se li autoritza perquè dicte les instruccions i aclariments necessaris per al desenvolupament i execució d'aquest procediment.  
Les resolucions dictades per la persona titular de la Gerència, en adoptar-se per delegació, indicaran expressament aquesta circumstància i es consideraran dictades per l'òrgan delegant, esgotant, per tant, la via administrativa.  
  
Tercer  
El procés selectiu es regira pel que s'estableix en el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic; en la Llei 4/2021, de 16 d'abril, de la Funció Pública Valenciana; l'Acord de 18 de maig de 2022, del Consell General del Consorci de Museus de la Comunitat Valenciana, en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública i les altres normes de general i pertinent aplicació; i pel que es disposa en les següents:  
  
Bases de la convocatòria  
  
1. Objecte de la convocatòria  
1.1. Aquesta convocatòria té per objecte la selecció de personal, mitjançant el sistema de concurs de mèrits, dins del procés d'estabilització d'ocupació, per a cobrir els llocs de treball del Consorci de Museus de la Comunitat Valenciana, recollides en l'annex I, d'acord amb el que s'estableix en la disposició addicional sisena de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
  
2. Condicions generals de les persones aspirants  
2.1. Per a l'admissió a aquest procés selectiu, serà necessari complir els requisits següents:  
2.1.1. Nacionalitat: tindre la nacionalitat espanyola o d'un estat membre de la Unió Europea, o d'algun estat al qual siga aplicable la llibertat de circulació de treballadors. Independentment de la seua nacionalitat, el/la cònjuge dels ciutadans espanyols/es i de les persones nacionals d'altres estats membres de la Unió Europea, i quan així ho preveja el corresponent tractat, el/la cònjuge dels nacionals d'algun estat en els quals siga aplicable la llibertat de circulació dels treballadors, sempre que no estiguen separats de dret.  
Així mateix, i amb les mateixes condicions que els/les cònjuges, podran participar els seus descendents i els del/la seu/a cònjuge, menors de vint-i-un anys o majors d'aquesta edat que visquen a les seues expenses.  
2.1.2. Edat: tindre complits setze anys i no haver assolit l'edat de jubilació.  
2.1.3. Estar en possessió del títol especificat en l'annex I per a cadascun dels cossos i escales convocats, o complides les condicions per a obtindre'ls abans de la finalització del termini de presentació de sol·licituds, i tindre el certificat que ho acredite.  
Les persones aspirants amb titulacions obtingudes a l'estranger hauran d'estar en possessió de la corresponent credencial d'homologació o, si fa el cas, del corresponent certificat d'equivalència. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
2.1.4. Capacitat: posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques.  
2.1.5. Habilitació: no haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant procediment disciplinari, d'alguna administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional funcionarial o escala objecte de les convocatòries. En el cas de personal laboral, no trobar-se inhabilitada o inhabilitat per sentència ferma o a conseqüència d'haver sigut acomiadat disciplinàriament de manera escaient, per a exercir funcions similars a les pròpies de la categoria professional a la qual es pretén accedir.  
Tractant-se de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
2.2. Les condicions per a l'admissió al procés selectiu, hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
2.3. L'administració podrà requerir, en qualsevol moment, les persones aspirants a fi que acrediten el compliment dels requisits exigits per a la seua participació, així com la veracitat de qualsevol dels documents que hagen d'aportar en aquest procés selectiu.  
Si els requisits no foren acreditats o els documents no foren aportats en el termini dels deu dies hàbils següents a la notificació del requeriment, la persona aspirant podrà quedar exclosa del procés selectiu.  
  
  
3. Forma i termini de presentació de sol·licituds  
3.1. Els aspirants han de presentar una sol·licitud per cada convocatòria de cadascun dels cossos i escales convocades en la qual vulguen participar conforme al detall indicat en l'annex I, i amb la formalització del corresponent tràmit telemàtic disponible en la web del Consorci de Museus de Comunitat Valenciana (www.consorcidemuseus.es).  
  
3.2. El termini per a la presentació de sol·licituds serà de 20 dies hàbils a comptar des de les 09.00 horas del día següent al de la publicació en el DOGV de la present convocatòria fins a les 23.59 h del vinté dia hàbil a comptar des de la convocatòria.  
3.3. Les sol·licituds es presentaran per via electrònica, i, a aquest efecte, és necessari estar registrat per a l'ús del sistema d'identificació i signatura electrònica Uz@ue o, posseir un certificat digital de signatura electrònica, o DNIe, i s'emplenarà a través del formulari habilitat en la web del Consorci de Museus de la Comunitat Valenciana (www.consorcidemuseus.es) (seleccionar convocatòria i tramitar amb certificat).  
La presentació electrònica requerirà, el compliment successiu dels passos següents:  
a) L'emplenament i inscripció en línia.  
b) El registre electrònic de la sol·licitud.  
c) Annexar la fulla d'autobaremació i la documentació acreditativa dels mèrits.  
3.4. No seran admeses i, conseqüentment, quedaran excloses del procés selectiu aquelles persones que no hagen registrat la sol·licitud electrònicament, sense perjudici del que s'indica en l'apartat següent.  
  
Quan, per motius tècnics no imputables a les persones interessades a participar en aquest procediment selectiu no fora possible completar el procés de signatura i registre de la sol·licitud de manera electrònica i, conseqüentment, no figuren en la relació provisional de persones admeses i excloses, aquelles hauran d'esmenar la seua sol·licitud en la forma prevista en la base 5.2 d'aquesta convocatòria.  
3.5. Les dades personals recollides en la sol·licitud d'admissió seran tractades amb l'única finalitat de la gestió del procediment selectiu i les comunicacions necessàries per a això. El nom, cognoms i número del document d'identitat es publicarà en la forma que determina la disposició addicional setena de la Llei orgànica 3/2018, de 5 de desembre, protecció de dades personals i garantia dels drets digitals.  
  
3.6. Les persones aspirants queden vinculades a les dades que hagen fet constar en les seues sol·licituds i la fulla d'autobaremació i només poden modificar-les dins del termini establit per a la presentació de sol·licituds mitjançant la presentació d'una segona sol·licitud. A aquest efecte, en el cas d'existir dos o més sol·licituds d'una mateixa persona presentades dins del termini només serà vàlida l'última.  
3.7. La presentació de la sol·licitud comporta la declaració responsable relativa al compliment dels requisits de les convocatòries.  
  
4. Admissió de les persones aspirants  
4.1. Acabat el termini de presentació de sol·licituds la Direcció del Consorci de Museus de la Comunitat Valenciana dictarà resolució, que es publicarà en el Diari Oficial de la Generalitat Valenciana, que contindrà la relació provisional de persones admeses i excloses per a participar en el concurs de mèrits.  
El fet de constar en la llista de persones admeses no implica el reconeiximent a les persones interessades que es compleixen els requisits per a participar en aquestes convocatòries.  
4.2. Les persones aspirants podran, en cas d'error, exclusió o de no figurar en la relació provisional de persones admeses i excloses realitzar les al·legacions que tinguen per convenient en el termini de 10 dies hàbils, comptats a partir de l'endemà de la publicació de la resolució a què es refereix la base anterior, d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
A aquest efecte, hauran de seguir les instruccions que s'indiquen en la resolució per la qual es publique la relació provisional d'admesos i exclosos. Especialment, aquelles persones aspirants que no hagen pogut completar la presentació i registre de la seua sol·licitud electrònicament per motius tècnics, tal com es preveu en la base 3.4, hauran d'annexar, en tot cas, justificant de l'intent de la presentació i registre de la sol·licitud o la sol·licitud, tot això, realitzat en el termini previst en la base 3.2 per a la presentació de sol·licituds.  
4.3. En tot cas, a fi d'evitar errors i, en el supòsit de produir-se, fer-ne l'esmena dins del termini i en la forma escaient, les persones aspirants comprovaran, que no figuren recollides en la relació provisional de persones excloses i, a més, que les seues dades personals i altres circumstàncies consignades en la seua sol·licitud, consten correctament en les relacions de persones admeses.  
4.4. Transcorregut el termini anterior, vistes les al·legacions i, si fa el cas, esmenats els defectes, es dictarà resolució que eleve a definitiva la relació de persones admeses i excloses del procés selectiu, que es publicarà en el Diari Oficial de la Generalitat Valenciana.  
  
5. Procés selectiu.  
5.1. Només podran participar en el concurs de mèrits les persones que consten en el llistat definitiu de persones admeses. Els mèrits al·legats hauran d'haver sigut obtinguts amb anterioritat a la data final del termini de presentació de sol·licituds, i únicament es computaran fins a aquest moment.  
5.2. El procediment selectiu per a la cobertura de les places convocades serà l'excepcional de concurs, la realització del qual s'ajustarà a les particularitats següents:  
a) Es desenvoluparà en una única fase de valoració de mèrits.  
b) Només es valoraran els mèrits al·legats i acreditats dins del termini i en la forma escaient pels aspirants.  
c) Els aspirants seran ordenats de major a menor puntuació i conforme a l'ordre de prelació resultant de l'aplicació de la base 7.1 d'aquesta resolució.  
d) La superació del procés selectiu es declararà en nombre idèntic al de places convocades.  
e) Els aspirants que no acrediten cap mèrit seran exclosos del procés selectiu.  
f) D'aquest procés no es derivarà la constitució de borsa d'ocupació.  
5.3. La valoració dels mèrits es realitzarà d'acord amb el que es preveu en la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental i l'acord aconseguit en la negociació amb la representació sindical dels treballadors del Consorci de Museus de la Comunitat Valenciana.  
5.4. Puntuació final del procés selectiu  
La puntuació màxima del procés selectiu serà de 100 punts, que es distribuiran d'acord amb el barem que figura en l'annex II.  
La puntuació final del procés selectiu s'obtindrà del total de punts obtingut en el barem.  
A continuació es configuraran les llistes que escaiguen, d'acord amb els llocs oferits en la base 1 i respecte al cos i escala, ordenades per puntuació de major a menor, que s'interrompran quan el nombre de persones incloses en elles coincidisca amb el nombre de llocs convocats. Aquestes constituiran les llistes definitives de les persones aprovades a l'efecte de ser contractades com personal laboral fijo.  
  
6. Sistema de qualificació  
6.1. Finalitzada la valoració dels mèrits se sumarà el total de punts obtinguts i s'ordenarà als aspirants per la puntuació global obtinguda, de major a menor. Quan la puntuació global obtinguda per dues o més aspirants fora igual, s'aplicaran els criteris de desempat següents.  
  
En primer lloc, a favor de la persona amb major antiguitat en el cos o escala convocat. Si persistira l'empat, per la major puntuació obtinguda en els diferents apartats del barem del concurs, pel mateix ordre en què figuren relacionats, és a dir:  
1r. Experiència (sumades, si fa el cas, les puntuacions obtingudes en els diversos subapartats)  
2n. Titulacions acadèmiques  
3r. Coneixements de valencià  
4t. Coneixement d'idiomes comunitaris  
5é. Formació  
En cas de persistir l'empat, si fora entre persones de diferent sexe, es dirimirà a favor del sexe femení, en cas que estiga infrarepresentat dins del col·lectiu de persones que formen part del cos objecte de la convocatòria en la data de la seua publicació.  
Si encara persistira l'empat, es dirimirà a favor de les persones amb diversitat funcional i, en cas d'existir empat entre elles, a favor de la que major grau de discapacitat presente.  
Finalment, si encara persistira l'empat, aquest es dirimirà per ordre alfabètic del primer cognom de les persones aspirants empatades, iniciant-se el citat ordre per la lletra «Q» conforme al resultat del sorteig fet el 18 d'octubre de 2022 (DOGV 9454, 21.10.2022).  
6.2. L'OTS no podrà declarar que ha superat el procés un nombre d'aspirants superior al de places convocades.  
  
  
7. Relació definitiva i presentació de documents.  
7.1. L'Òrgan Tècnic de Selecció (OTS) elevará a la Gerencia del Consorci de Museus de la Comunitat Valenciana, per a la seua publicació en el Diari Oficial de la Genralitat Valenciana, les relacions provisionals de persones seleccionades per ordre de puntuació total, perquè en el termini de deu dies hàbils, comptats des de l'endemà de la publicació, aporten davant la Gerència del Consorci de Museus de la Comunitat Valenciana, els documents següents:  
a) Fotocòpia del DNI o NIE.  
b) Fotocòpia autenticada del títol acadèmic exigible segons el que s'estableix en la base 2.1.3 de la resolució, o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes a l'estranger, una fotocòpia autenticada de la credencial d'homologació o, si fa el cas, del corresponent certificat d'equivalència. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
c) Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant procediment disciplinari, d'alguna administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional funcionarial o escala objecte de les convocatòries. En el cas del personal laboral, no trobar-se inhabilitada o inhabilitat per sentència ferma o a conseqüència d'haver sigut acomiadat disciplinàriament de manera escaient, per a exercir funcions similars a les pròpies de la categoria professional a la qual es pretén accedir.  
Tractant-se de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes, en el seu Estat, l'accés a l'ocupació pública.  
d) Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.  
e) Els qui superen els processos selectiu, acreditaran els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat.  
7.2. Les persones seleccionades que, dins del termini indicat i excepte casos de força major, no presentaren la documentació acreditativa dels extrems indicats, o que d'aquesta es deduïra que manquen d'algun dels requisits exigits, no podran ser nomenades personal del Consorci de Museus de la Comunitat Valenciana, sense perjudici de la responsabilitat en què pogueren haver incorregut per falsedat en les seues sol·licituds de participació.  
  
8. Nomenament com a personal laboral fixe  
Transcorregut el termini de presentació de la documentació, es dictarà una resolució, que es publicarà en el Diari Oficial de la Generalitat Valenciana, de nomenament com a personal laboral fix del Cos i escala convocat, prèvia adjudicació d'un lloc de treball d'acord amb la puntuació obtinguda.  
Amb la finalitat d'assegurar la cobertura de les places convocades, quan es produïsquen renúncies de les persones seleccionades abans del seu nomenament o presa de possessió, o en el cas que aquestes no compliren els requisits de la base 7 anterior, l'òrgan convocant podrà requerir de l'OTS una relació complementària de les persones que seguisquen a les proposades, per al seu possible nomenament com a personal laboral fix.  
  
9. Òrgan Tècnic de Selecció  
9.1. L'Òrgan Tècnic de Selecció designat per a dur a terme el procés selectiu corresponent a la present resolució, estarà integrada per cinc persones que ostentaran la titularitat de la presidència, la secreta i tres vocalies, havent de designar-se el mateix nombre de persones suplents.  
  
9.2. La relació nominal de les persones que integren l'OTS serà publicada amb anterioritat a la iniciació de la valoració de mèrits del procés selectiu, mitjançant resolució que es publicarà en la forma prevista en la base 10 i en el Diari Oficial de la Generalitat Valenciana.  
9.3. L'OTS podrà sol·licitar la designació de personal col·laborador de caràcter administratiu o de personal col·laborador de suport tècnic que estime oportuns, per a l'adequat desenvolupament del procés selectiu.  
9.4. Correspon a l'OTS exercir les funcions relatives a la baremació dels mèrits al·legats i, en general, adoptar quantes mesures siguen precises amb vista al correcte desenvolupament del procés selectiu.  
9.5. Les persones integrants de l'OTS, així com el personal col·laborador de suport tècnic, hauran d'abstindre's i podran ser recusades per les persones interessades quan hi concórreguen circumstàncies de les previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
Així mateix, hauran d'abstindre's les persones integrants de l'OTS que hagueren fet tasques de preparació de persones aspirants en els cinc anys anteriors a la publicació d'aquesta ordre.  
9.6. A l'efecte de comunicacions i de qualssevol altra incidència, l'OTS tindrà la seu en el Centre del Carme Cultura Contemporània, c/ Museu, 2, 46492 València.  
9.7. A l'efecte de gratificacions i indemnitzacions, l'OTS i el personal col·laborador a què fa referència l'apartat 3, es regiran pel que es disposa en el Decret 24/1997, d'11 de febrer, del Consell, sobre indemnitzacions per raó del servei i gratificacions per serveis extraordinaris.  
  
9.8. El funcionament de l'OTS s'adaptarà al que s'estableix la Llei 40/2015, d'1 d'octubre, de règim jurídic del sector públic, i altra normativa vigent, amb subjecció, quant al desenvolupament i execució del procediment selectiu, a les resolucions i instruccions dictades per l'òrgan gestor i altres competents en matèria de funció pública, així com els protocols establits a l'efecte de garantir la transparència.  
  
  
10. Publicitat  
Totes les resolucions que es dicten per l'òrgan competent, així com els acords i/o notes informatives emesos per l'OTS, es publicaran en la web del Consorci de Museus de la Comunitat Valenciana (www.consorcidemuseus.es).  
  
11. Recursos  
11.1. La present convocatòria i tots els actes administratius que es dicten en el desenvolupament del procés selectiu posen fi a la via administrativa. Contra aquests es podrà interposar, potestativament, un recurs de reposició en el termini d'un mes comptat des de l'endemà de publicar-se en el Diari Oficial de la Generalitat Valenciana, davant del mateix òrgan que ha dictat l'acte contra el qual es recorre, d'acord amb el que disposen els articles 123 i 124, de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de publicar-se en el Diari Oficial de la Generalitat Valenciana, segons el que estableixen els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que les persones interessades en puguen fer ús, si és el cas, de qualsevol altre que estimen procedent.  
11.2. Contra els acords i actes de tràmit de l'OTS, si aquests últims decideixen directament o indirectament el fons de l'assumpte, determinen la impossibilitat de continuar el procediment o produeixen indefensió o perjudici irreparable a drets i interessos legítims, podrà interposar-se un recurs d'alçada davant de la consellera d'Educació, Cultura i Esport, en el termini d'un mes, a partir de l'endemà de la publicació del corresponent acord, de conformitat amb el que disposen els articles 121 i 122, de la Llei 39/2015, d'1 d'octubre, del procediment administratiu comú de les administracions públiques.  
11.3. Realitzada la valoració dels mèrits, l'OTS publicarà les llistes provisionals de persones que han superat el procés selectiu, amb la puntuació obtinguda en la fase de concurs, i desglossada en els diferents apartats del barem, concedint-los un termini de 10 dies hàbils perquè formulen les reclamacions que estimen pertinents en relació amb la baremació.  
11.4. Resoltes les possibles reclamacions, l'OTS, mitjançant anunci en la web https://www.consorcimuseus.gva.es/, publicarà les llistes definitives amb la puntuació obtinguda en la fase de concurs, desglossada en els diferents apartats del barem, i aquesta publicació servirà de notificació a les persones interessades, així com la relació definitiva de persones que hagen superat el procés selectiu per la seua ordre de puntuació a què es refereix la base 6.  
En cap cas l'OTS podrà declarar que han superat el procés selectiu un número superior al de llocs de treball convocats, tenint en compte el que es preveu en les bases 1 i 6 d'aquesta convocatòria.  
  
València, 26 de desembre de 2022.- El gerent del Consorci de Museus de la Comunitat Valenciana: José Luis Pérez Pont.  
  
  
  
ANNEX I   
  
CONVOCATÒRIA 1/22 COS A1 20/27 TÈCNIC COORDINACIÓ D'EXPOSICIONS  
Places: 4  
Requisit titulació: Títol universitari oficial de llicenciatura en Belles arts, Història o Història de l'art o equivalent, o bé, títol universitari oficial de grau que, amb els plans d'estudi vigents, habiliten per a exercir les activitats de caràcter professional relacionades amb les funcions assenyalades.  
  
  
CONVOCATÒRIA 2/22 COS A1 20/27 TÈCNIC MITJANS I XARXES  
Places: 1  
Requisit titulació: Títol universitari oficial de llicenciatura en Periodisme o equivalent, o bé títol universitari oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assenyalades.  
  
  
CONVOCATÒRIA 3/22 COS A1 20/27 TÈCNIC DIDÀCTICA  
Places: 1  
Requisit titulació: Títol universitari oficial de llicenciatura en Belles arts, Història o Història de l'art o equivalent, o bé, títol universitari oficial de grau que, amb els plans d'estudi vigents, habiliten per a exercir les activitats de caràcter professional relacionades amb les funcions assenyalades.  
  
CONVOCATÒRIA 4/22 COS A1 20/27 TÈCNIC PROGRAMES PÚBLICS  
Places: 1  
Requisit titulació: Títol universitari oficial de llicenciatura en Belles arts, Història o Història de l'art o equivalent, o bé, títol universitari oficial de grau que, amb els plans d'estudi vigents, habiliten per a exercir les activitats de caràcter professional relacionades amb les funcions assenyalades.  
  
  
CONVOCATÒRIA 5/22 COS C1 18/17 ADMINISTRATIU  
Places: 2  
Requisit titulació: Títol de Batxiller o Títol de Tècnic Superior o certificat de professionalitat de nivell 3  
  
CONVOCATÒRIA 6/22 COS C2 17/15 AUXILIAR ADMINISTRATIU  
Places: 1  
Requisit titulació: Títol d'Ensenyament Secundari Obligatori o Títol de Tècnic o certificat de professionalitat de nivell 2.  
  
CONVOCATÒRIA 7/22 COS C2 18/17 AUXILIAR ADMINISTRATIU - SECRETARIA DE DIRECCIÓ  
Places: 1  
Requisit titulació: Títol d'Ensenyament Secundari Obligatori o Títol de Tècnic o certificat de professionalitat de nivell 2.  
  
  
  
ANNEX II  
  
En el concurs a què es refereix la base 6.5 de la present resolució, la valoració dels mèrits s'efectuarà d'acord amb el barem següent:  
  
a) Experiència: màxim 60 punts  
a.1) Experiència en llocs de treball de naturalesa funcionarial/laboral en l'administració de la Generalitat les competències en matèria de personal de la qual s'exercisquen pel Consorci de Museus de la Comunitat Valenciana, que siguen d'igual grup/subgrup de titulació, i amb funcions corresponents a les del lloc convocat: 0,32 punts per mes treballat.  
a.2) Experiència en llocs de treball de naturalesa funcionarial/laboral en l'administració de la Generalitat i / o altres ens consorciales, que siguen d'igual grup/subgrup de titulació, i amb funcions corresponents a les del lloc convocat: 0,13 punts per mes treballat.  
  
a.3) Experiència en llocs de treball del Consorci de Museus de la Comunitat Valenciana que siguen diferents als previstos en l'apartat a.1): 0,11 punts per mes treballat.  
a.4) Experiència en llocs de treball de naturalesa funcionarial/laboral en altres administracions públiques o entitats del sector privat que siguen d'igual grup/subgrup de titulació i amb funcions corresponents als del lloc convocat: 0,08 punts per mes treballat.  
  
L'experiència s'acreditarà mitjançant certificació oficial de l'òrgan competent.  
En cap cas, la puntuació màxima a aconseguir, per experiència, podrà superar els 60 punts.  
  
b) Altres mèrits: màxim 40 punts.  
b.1) Titulacions acadèmiques oficials i/o pròpies iguals o superiors a l'exigida en la convocatòria per a l'accés, exclosa aquesta: 4 punts per cada titulació fins a un màxim de 8 punts.  
b.2) Coneixement del valencià: fins a un màxim de 15 punts. El coneixement del valencià es valorarà fins a un màxim de 15 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, conformement a l'escala següent:  
Coneixement oral o A2: 3 punts  
Grau elemental o B1: 6 punts  
Nivell B2: 9 punts  
Grau mitjà o C1: 12 punts  
Grau superior o C2: 15 punts  
La valoració dels coneixements de valencià s'efectuarà puntuant exclusivament el nivell més alt obtingut.  
b.3) Coneixement d'idiomes comunitaris: fins a un màxim de 4 punts.  
Es valorarà el coneixement de llengües oficials de la Unió Europea, diferents de la llengua espanyola segons els nivells especificats, acreditant-se documentalment mitjançant títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/ 2013, de 17 de maig, del Consell, pel qual s'estableix un sistema de reconeixement de la competència en llengües estrangeres en la Comunitat Valenciana, tenint en compte les seues modificacions posteriors per ordre de la conselleria competent en matèria d'educació.  
El coneixement de l'idioma comunitari es valorarà fins a un màxim de 4 punts, per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc europeu comú de referència (nivell bàsic, nivell intermedi i nivell avançat), conforme a l'escala que es detalla en la taula adjunta al present punt.  
  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris. Les equivalències entre els ensenyaments regulats pel Reial decret 967/1988, de 2 de setembre, i les regulades pels reials decrets 944/2003 i 1.629/2006, de 29 de desembre (Llei orgànica 2/2006, de 3 de maig), i per la disposició final 1a del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula adjunta al present punt.  
b.5) Formació: fins a un màxim de 13 punts.  
- Fins a 6 punts pels cursos de formació rebuts o impartits, en el marc de l'Acord de formació per a l'ocupació o dels plans per a la formació contínua del personal de les administracions públiques:  
  
De 100 o més hores: 3 punts  
De 50 a 99 hores: 2 punts  
De 25 a 49 hores: 0,75 punts  
De 15 a 24 hores: 0,25 punts  
- Fins a 7 punts pels cursos de formació específics al lloc al qual s'opta.  
De 21 o més hores: 3,5 punts  
De 16 a 20 hores: 2 punts  
D'11 a 15 hores: 1 punts  
De 5 a 10 hores: 0,5 punts  
No seran objecte de valoració en aquest apartat, les titulacions o cursos pertanyents a una carrera universitària, els de doctorat, els derivats de processos. Tampoc seran objecte de valoració aquells cursos en la certificació dels quals no aparega la seua duració i data de realització.  
  
  
En cap cas, la puntuació màxima a aconseguir per «Altres mèrits», podrà superar els 40 punts.